**Татар әдәбияты**

**Эчтәлек**

1. **ӘДӘБИ ТӨРЛӘР**
2. **ӘДӘБИ ЖАНРЛАР**
3. **ОБРАЗ**
4. **СЮЖЕТ**
5. **ӘДӘБИ ӘСӘР КОМПОЗИЦИЯСЕ**
6. **ИҖАТ ЮНӘЛЕШЛӘРЕ**
7. **РЕАЛИЗМ: КЛАССИК РЕАЛИЗМ, ЯҢАРТЫЛТАН РЕАЛИЗМ КЛАССИК РЕАЛИЗМ**
8. **РЕАЛИЗМ: КЛАССИК РЕАЛИЗМ, ЯҢАРТЫЛГАН РЕАЛИЗМ**

**ЯҢАРТЫЛГАН РЕАЛИЗМ**

1. **РОМАНТИЗМ**

**10. ИҖАТ ЮНӘЛЕШЛӘРЕ: РЕАЛИЗМ, РОМАНТИЗМ, МОДЕРНИЗМ**

**11. ТАТАР ӘДӘБИЯТЫ ТАРИХЫНЫҢ**

**12. ЛЕКСИК ЧАРАЛАР**

**13. ТРОПЛАР**

**14. СТИЛИСТИК ФИГУРАЛАР**

**15. СТИЛИСТИК ФИГУРАЛАР**

**16. СТИЛИСТИК ФИГУРАЛАР**

**17. ТАТАР ХАЛЫК ИҖАТЫ**

**18. ТАТАР ХАЛЫК ИҖАТЫ**

**19. ТАТАР ХАЛЫК ИҖАТЫ**

**20. ТАТАР ХАЛЫК ИҖАТЫ**

1. **ӘДӘБИ ТӨРЛӘР**

|  |  |  |
| --- | --- | --- |
| **ЛИРИКА** | **ЭПОС** | **ДРАМА** |
| МАКСАТЫ  — кешене уй-фикер, хис-кичерешләр яссылыгында сурәтләү | МАКСАТЫ  — кешене башка кешеләр һәм вакыйгалар чолганышында сурәтләү | МАКСАТЫ  — геройны хәрәкәттә, каршылыкларда күрсәтү |
| Кешенең уй-фикерләрен, эчке дөньясын, хис-кичерешен, шуның үсеш-үзгәрешен тасвирлый | Табигать, җәмгыять, тирәлектә геройларның көнкүрешен, яшәешен тасвирлый | Тормыш конфликтында герой холык-фигыленең ачылуын тасвирлый |
| ЭЧТӘЛЕГЕ  — билгеле бер моменттагы нәфрәт, ачу, шатлык, сагыш, борчылу һ.б. хисләрне, фикерләрне, аларның сәбәпләрен күрсәтү | ЭЧТӘЛЕГЕ  — реаль тормыш-чынбарлыкка охшатып, кеше язмышлары, вакыйгалар, характерлар турында сөйләү. Узганда булган вакыйгалар хакында хәбәр итү кебек иҗат ителә | ЭЧТӘЛЕГЕ  — тормышның бер кечкенә аралыгы аша кеше характерларын ачу. Хәзер бара торган хәлләрне сәхнәдә уйнау кебек иҗат ителә |
| Лирик геройның монологын, уйлану-аңлатмаларын хәбәр итә. Мин исеменнән сөйләнә. Сюжет түгел, ә композицион алымнар әһәмиятле | Хикәяләүченең монологы, диалоглары уй-фикер, хис-кичерешләрен хәбәр итә. Ул, алар исеменнән сөйләнә. Нигезендә сюжетлылык ята | Диалог-монологлар автор репликасы белән ныгытыла. Син, сез исеменнән сөйләнә.  Сюжетлылык хас, ләкин аерым сюжет элементлары киңәйтеп алына |

**2. ӘДӘБИ ЖАНРЛАР**

|  |  |  |  |
| --- | --- | --- | --- |
| **ЛИРИКА** | **ЛИРО-ЭПИКА**  **(КАТНАШ ӘДӘБИ ТӨР)** | **ЭПОС** | **ДРАМА** |
| **ПЕЙЗАЖ ЛИРИКАСЫ**  — табигать белән бәйле хис-кичерешне җиткерүгә корылган лирик жанр  Р. Миңнуллин *«Шундый минем туган ягым»*  **ГРАЖДАНЛЫК ЯКИ СӘЯСИ ЛИРИКА**  —  сәяси хәл, җәмгыятьтәге тәртипләргә мөнәсәбәтле хис-кичерешләрне сурәтләүче шигъри жанр  М. Җәлил *«Җырларым»,* Ф. Кәрим *«Ватаным өчен»*  **КҮҢЕЛ ЛИРИКАСЫ**  — лирик геройның шәхси  тормышы, мәхәббәте белән бәйле хис-кичерешләрне сурәтләүче лирик жанр  Г. Тукай *«Пар ат»,* X. Туфан *«Кайсыгызның кулы җылы?»*  **ФӘЛСӘФИ ЛИРИКА**  — тормыш-яшәешкә кагылышлы уйланулар, яшәү кануннарын бәяләүче лирик жанр  С. Сөләйманова *«Кеше барыбер кошлар нәселеннән»,* И. Юзеев *«Салкын җирне җылыткандыр кеше»* | **СЮЖЕТЛЫ ШИГЫРЬ**  — ниндидер вакыйгаларга мөнәсәбәтле туган хис-кичерешләрне дә, әлеге вакыйгаларны да сурәтләүче шигъри жанр  М. Җәлил *«Дару»*  **БАЛЛАДА**  — геройларны, уңайга һәм тискәрегә бүлеп, кискен каршылыкта сурәтләүче романтик, символик-аллегорик характердагы сюжетлы әсәр М. Җәлил *«Күлмәк»,* И. Юзеев *«Йолдыз кашка турында баллада»*  **ПОЭМА**  — сюжет сызыклары хис-кичереш белән үрелеп бара торган лиро-эпик жанр  Ф. Кәрим *«Кыңгыраулы яшел гармун»,* М. Әгъләмов *«Тукайдан хатлар»*  **НӘСЕР**  — чәчмә (эпик) формада хис-кичерешнең үсеш-үзгәрешен күрсәтә торган лиро-эпик жанр  Г. Кутуй *«Сагыну»,* Ә. Еники *«Мәк чәчәге»* | **ХИКӘЯ** ---  бер яки берничә вакыйганы эченә алган, кеше характеры­ның бер сыйфаты, үсү-үзгәрүе хакында сөйләүче эпик жанр  Ә.Еники *«Әйтелмәгән васыять»,* Ф. Әмирхан *«Кадерле минутлар»*  **НОВЕЛЛА**  — гадәти булмаган ситуациягә корылган, көтелмәгәнчә тәмамланучы эпик жанр  Ш. Камал *«Уяну», «Буранда»*  **ПОВЕСТЬ**  — төп герой тормышындагы берничә охшаш вакыйганы сурәтләгән, берничә сюжет сызыгын бер үзәккә туплаган эпик жанр  А. Гыйләҗев *«Җомга көн кич белән», «Әтәч менгән читәнгә»,* М. Юныс *«Биектә калу»*  **РОМАН** — аерым кешеләрнең язмышын һәм тирәлек белән бәрелешен сурәтләүче, шуның белән янәшәдә җәмгыятькә бәя бирелә торган күләмле эпик жанр  Н. Фәттах *«Итил суы ака торур»,*  Г. Ибраһимов *«Яшь йөрәкләр»* | **РОМАН**  — җитди конфликтка корылган, кешеләр арасында чыккан конфликтлар аша үткән проблемалар күтәрә торган жанр  X. Вахит *«Беренче мәхәббәт»»* Ш. Хөсәенов *«Әни килде»,* Р. Хәмид *«Җиде баҗа»*  **КОМЕДИЯ**  — көлкеле ситуациягә корылган, көлкеле конфликтка нигезләнгән жанр  Г.Камал *«Беренче театр»,* Т. Миңнуллин *«Әлдермештән Әлмәндәр»*  **ТРАГЕДИЯ**  — үзәгенә үзеннән олырак көчләр белән көрәшкә чыгучы шәхес конфликты салынган, геройның һәлакәте, җиңелүе белән тәмамлана торган жанр Г. Исхакый *«Зөләйха»,* Н. Исәнбәт *«Идегәй»* |

**3. ОБРАЗ**

**автор тарафыннан бәяләнгән күренеш,**

**вакыйга, кеше характерының формасы**

|  |  |  |
| --- | --- | --- |
| **КЕШЕ ОБРАЗЛАРЫ** | әсәрдәге урынына карап | **төп герой** —  әсәрнең башыннан ахырынача катнашучы |
| **ярдәмче герой** —  төп геройны ачарга ярдәм итүче |
| **эпизодик герой** —  әсәрдә билгеле бер вакыт аралыгында катнашучы |
| сурәтләнеш үзенчәлегенә карап | **характер** —  катлаулы, каршылыклы, кызыклы булуы белән башкалардан аерылып торучы |
| **тип** —  бер төркем, сыйныф, милләткә хас сыйфатларны берләштерүче |
| **архетип** —  гомумкешелек кыйммәтенә ия фундаменталь башлангыч мотивлар, образлар  ана, бала, күләгә архетиплары |
|  | **хайваннар**  ат |
| **кошлар**  сандугач, аккош, күгәрчен |
| **җәнлекләр**  куян, төлке, бүре |
| **үсемлекләр**  гөл, чәчәк, ромашка |
| **су, күк белән бәйле образлар**  су, җил, болыт, кояш, ай |
| **ҖЫЕЛМА ОБРАЗЛАР** | | гаилә, җәмгыять, тирәлек, халык |
| **ЯСАЛМА ОБРАЗЛАР**  кешене тасвирлау, бәяләү өчен куллана торган образлар | | **аллегорик образлар күренеш-хәлләрне предмет-сурәтләр аша җиткерү**  гөл — мәхәббәт, куян — куркаклык, бүре — усаллык |
| **символик образлар күренеш-хәлләрне алыштырып килүче, ниндидер мәгънә белдерүче образлар**  гөл, былбыл, аккош, күгәрчен, җил, кояш, ай |
| **метафора күренешләрнең охшашлыгына яки каршылыгына нигезләнгән яшерен чагыштыру**  тәңкә карлар, мамык болытлар, канатсыз акчарлаклар |

**4. СЮЖЕТ**

|  |
| --- |
| **вакыйгалар чылбыры; вакыйга-хәлләрнең, кеше характерының,**  **конфликтның үсү-үзгәрү тарихыСюжетны конфликт хәрәкәткә китерә.** |

**СЮЖЕТ ЭЛЕМЕНТЛАРЫ**

|  |  |  |  |  |  |  |
| --- | --- | --- | --- | --- | --- | --- |
| **ПРОЛОГ** |  | **ЭКСПОЗИЦИЯ** |  | **ТӨЕНЛӘНЕШ** |  | **ВАКЫЙГАЛАР ҮСТЕРЕЛЕШЕ** |
| **әсәрдә сөйләнәчәк тарихтан элек булган вакыйгаларны сөйләү** | **конфликтны барлыкка**  **китерүче сәбәпләр, геройлар, вакыйгалар барачак урын белән таныштырып кую** | **конфликтның барлыкка килү урыны** | **конфликтның үсү-үзгәрүе** |

|  |  |  |  |  |
| --- | --- | --- | --- | --- |
| **КУЛЬМИНАЦИОН НОКТА** |  | **ЧИШЕЛЕШ** |  | **ЭПИЛОГ** |
| **конфликтның иң югары ноктасы** | **конфликтка нокта куелу, аның юкка чыгуын яки чишелә алмаслыгын күрсәтү** | **соңгы нәтиҗә, геройларның әсәрдә сурәтләнгән вакыйга - хәлләрдән соңгы язмышлары турында хәбәр итү** |

**5. ӘДӘБИ ӘСӘР КОМПОЗИЦИЯСЕ**

|  |  |
| --- | --- |
| **КОМПОЗИЦИЯ**  әсәр өлешләренең урнашу тәртибе; сюжет,  геройларның, деталь, сөйләмнең бер тәртиптә тезелүе | |
| **эчке композиция**  — пейзаж, портрет, сюжеттан тыш элементларның, әсәр катламнарының урнашуы | **тышкы композиция**  — әсәрнең бүлек, пәрдә, строфа,  тезмәләргә аерылуы |

**ТӨП КОМПОЗИЦИОН АЛЫМНАР**

|  |  |
| --- | --- |
| **КАБАТЛАУ** | иң әһәмиятле элементларны, образларны кабатлау  Ф. Кәрим «Сибәли дә сибәли», X. Туфан «Киек казлар», И. Юзеев «Калдыр, аккош, каурыеңны», Ә. Еники «Төнге тамчылар» |
| **КӨЧӘЙТҮ** | бер як, сыйфат, вакыйга хакында җентекләп сөйләү, охшаш вакыйгаларны янәшә кую  Г. Тукай «Су анасы», И. Юзеев «Йолдыз кашка турында баллада», Ф. Хөсни «Йөзек кашы» |
| **КАРШЫ КУЮ** | контраст, капма-каршы образларны сурәтләү яки,  тормышны ике каршы якка аерып, төрлечә бәя бирү  Г. Камал «Беренче театр», Ә. Еники «Әйтелмәгән васыять» |
| **МОНТАЖ** | янәшә килүче образлар, элементлар ярдәмендә  яңа мәгънәләр ачуӘ. Еники «Шаяру»,  Зөлфәт «Караңгы җил» |

**6. ИҖАТ ЮНӘЛЕШЛӘРЕ**

|  |  |  |
| --- | --- | --- |
| **РЕАЛИЗМ** | **РОМАНТИЗМ** | **МОДЕРНИЗМ** |
| тормышны барлык ваклыкларына, төсмерләренә  тугрылыклы калып, чынбарлыктагыча сурәтләү | тормышны билгеле бер идеал яктылыгында үзгәртеп сурәтләү | тормышның рухи дөнья, хис-кичереш, тәэсир көзгесендәге чагылышын сурәтләү |
| тормышны, табигый дөньяны, ягъни бер катламлы тормыш моделен тасвирлау | яшәешне хыялдагыча, идеалдагыча тасвирлау, ягъни ике катламлы тормыш моделен тасвирлау | яшәешнең табигый булмаган мизгелләрен яктырту, ягъни күп катламлы тормыш моделен тасвирлау |
| кешене иҗтимагый-көнкүреш тирәлегендә, психологик төгәллек белән сурәтләп, тарихи шартларга, җәмгыятькә буйсындыру | кешене, характер яки язмыш кушканча, ахыр чиктә авторның идеалына буйсындыру | кешенең, чынбарлыктан качып, үзе төзегән дөньясында яшәве |
| кешенең, җәмгыять белән каршылыкка кереп, аны чишү юлларын да тормыштан эзләве | геройның, чынбарлыкта конфликтка кереп, чынбарлыктан качуы | геройның, үзе дөрес түгел дип тапкан яшәеш кануннары белән каршылыкка кереп, чыгу юлын да шул кануннардан эзләве |
| геройны күптөрле бәйләнешләрдә, каршылыкларда яктырту | геройның аерым сыйфатларын калкытып күрсәтү ярдәмендә аны идеаль, көчле, камил кеше итеп гәүдәләндерү | геройның яшәеш алдында кечкенә һәм көчсез итеп тасвирлануы |

**7. РЕАЛИЗМ: КЛАССИК РЕАЛИЗМ, ЯҢАРТЫЛТАН РЕАЛИЗМ**

**КЛАССИК РЕАЛИЗМ**

|  |  |  |
| --- | --- | --- |
| **МӘГЪРИФӘТЧЕЛЕК РЕАЛИЗМЫ** | кешене аң-белемгә өндәүче, югары идеалларга хезмәт итәргә чакыручы, җәмгыятьне үзгәртүне гаиләдән башларга кирәклекне раслый торган иҗат агымы | М. Акъегет «Хисаметдин менла»,  З.Бигиев «Меңнәр, яки Гүзәл  кыз Хәдичә»,  Р. Фәхретдинов «Әсма, яки  Гамәл вә җәза»,  Г. Ильяси «Бичара кыз»,  Г. Исхакый «Кәләпүшче кыз»,  «Өч хатын берлән тормыш» |
| **ТӨП СЫЙФАТЛАРЫ:**  \* гыйлемлелек, мәрхәмәтлелек, тәрбияле булуны мактау, геройның әхлакый камиллеген белем алу белән бәйләнештә карау;  \* әсәрләргә шартлылыкның хас булуы;  \* геройларның уңай һәм тискәрегә кискен аерылуы, гамәлләренең, язмышларының иҗтимагый шартларга бәйле мотивлаштырылган булуы;  \* әхлакый, мәгърифәтчелек идеалларының югары күтәрелүе |
| **ТӘНКЫЙДИ РЕАЛИЗМ** | кешене әхлакый камиллеккә өндәүче, башкаларга ярдәмчел булуга чакыра, типик характерларны типик шартларга куя торган иҗат агымы | Г. Камал «Банкрот»,  «Беренче театр», «Безнең  шәһәрнең серләре»,  Ф. Әмирхан «Фәтхулла  хәзрәт»,  Г. Исхакый «Зиндан» |
| **ТӨП СЫЙФАТЛАРЫ:**  \* тәнкыйть ярдәмендә татар җәмгыятен «йокыдан уятуга», яшәп килүче иске тәртипләрне кире кагуга йөз тоту;  \* аерым шәхесне түгел, тирәлекне, җәмгыятьтәге билгеле бер катламнарны тәнкыйтьләүнең алга чыгуы;  \* өч принципка нигезләнүе: кеше тирәлектә яши, аның тормышы җәмгыять белән тыгыз бәйләнгән, ул — тарихи чор җимеше;  \* гуманистик һәм җәмгыяви идеалларның югары күтәрелүе |
| **СОЦИАЛИСТИК РЕАЛИЗМ** | кешене иҗтимагый көрәшкә якынайта, җәмгыять өчен яшәргә өнди торган, социалистик җәмгыять алга куйган идеалларның җиңәчәгенә ышаныч белән  сугарылган иҗат агымы | Г. Ибраһимов «Тирән тамырлар»,  Һ. Такташ «Гасырлар һәм  минутлар»,  М. Әмир «Агыйдел»,  Г. Бәширов «Намус»,  Г. Ахунов «Хәзинә» |
| **ТӨП СЫЙФАТЛАРЫ:**  \* социалистик җәмгыять кануннарын билгеләргә омтылу;  \* кешедәге героизм, корбанчылык сыйфатларының югары күтәрелүе, аның язмышын җәмгыять, халык, чор язмышы белән тәңгәллектә карау;  \* типик характерларның иҗтимагый көрәш шартларында күрсәтелүе |

**8. РЕАЛИЗМ: КЛАССИК РЕАЛИЗМ, ЯҢАРТЫЛГАН РЕАЛИЗМ**

**ЯҢАРТЫЛГАН РЕАЛИЗМ**

|  |  |  |
| --- | --- | --- |
| **АВЫЛ РЕАЛИЗМЫ** | авыл хакында сөйләүне үзәк тема итеп күтәргән, җәмгыятьтәге барлык проблемаларны җир кешесе язмышы белән бәйләнештә ачарга омтылучы  иҗат агымы | Р. Төхфәтуллин «Авылдашым Нәби», «Йолдызым», М. Мәһдиев «Без — кырык беренче ел балалары», А. Гыйләҗев «Өч аршын җир», «Язгы кәрваннар» |
| **ТӨП СЫЙФАТЛАРЫ:**  \* авыл кешесенең төп герой итеп күтәрелүе, аның идеаллаштырылуы;  \* авылдагы яшәү кануннары хакында сөйләү белән бәйләнештә, җәмгыятькә хас хата-кимчелекләрнең күрсәтеп барылуы;  \* авылны халыкның рухи тамырларын, мәдәниятен саклаучы урын буларак тасвирлау |
| **СЕНТИМЕНТАЛЬ РЕАЛИЗМ** | узганны сагыну белән сугарылган, үткәндәге якты-бәхетле яшәү хатирәләрен  тергезүче иҗат агымы | М. Мәһдиев «Торналар төшкән җирдә», «Бәхилләшү» |
| **ТӨП СЫЙФАТЛАРЫ**:  \* герой(лар) язмышының балачак хатирәләреннән алып хәзергенең каршылыклы күренешләренә кадәрге аралыкта тасвирлануы;  \* вакыйгалардан бигрәк, геройның аларга шәхси мөнәсәбәте алга чыгу;  \* рухи тормышның иҗтимагый тормыштан югарырак куелуы |
| **МАГИК РЕАЛИЗМ** | чынбарлык һәм аңлату мөмкин булмаган вакыйгалар кушылган,  мифологик, фантастик хәлләр янәшә сурәтләнгән иҗат агымы | Н. Гыйматдинова «Сихерче», «Ак торна каргышы», «Болан», «Пәри утарында» |
| **ТӨП СЫЙФАТЛАРЫ:**  \* бүгенге белән үткәннең янәшә куелуы, тормышка, җәмгыятькә уйлап табылган күренешләр белән чагыштырып бәя бирелү;  \* ирреаль күренешләрнең көндәлек тормышта даими күзәтелә торган детальләрдән «ясалуы», андагы вакыйгаларның чынбарлыктагыча үсү-үзгәрүе;  \* әсәрләрдә җәмгыятькә тискәре бәя бирелү, еш кына тормышның фаҗига белән тәмамлануы |

**9. РОМАНТИЗМ**

|  |  |  |
| --- | --- | --- |
| **ОПТИМИСТИК РОМАНТИЗМ** | **ПЕССИМИСТИК РОМАНТИЗМ** | **ГЫЙСЪЯНЧЫЛЫК** |
| актив, экспрессив героиның үзәккә куелуы | тормыш-яшәешнең авырлыгына, гаделсезлегенә борчылучы, дөньяны үзгәртә алмауны аңлаган геройның үзәккә куелуы | яшәеш кануннарына, дингә, җәмгыятьтәге тәртипләргә каршы чыккан бунтарь, гыйсъянчы геройның үзәккә куелуы |
| романтик геройның үз эчендәге каршылыкны җиңәргә омтылуы, дөньяны, кешелекне үзгәртергә мөмкин булуга ышануы | үз эчендәге каршылыкларның да чишелүенә ышанмаган геройның сызлануга бирелүе | дөньяга ярсып баш күтәрүче, дөньяны үзгәртергә омтылучы герой хисләренең бер чиктән икенче чиккә үсеп-үзгәреп торуы |
| сәрләрнең тормыш-яшәешкә мәхәббәт, өмет, ышаныч хисләре белән сугарылган булуы | әсәрләрдә тормышның мәгънәсезлегеннән сызланучы экзистенциаль фикерләрнең көчле булуы | әсәрләрдә фәлсәфи башлангычның көчле булуы |
| Р.Гаташ лирикасы | Дәрдемәнд, И. Юзеев, Р.Фәйзуллин лирикасы | С. Рәмиев «Мин», «Син», Ш. Бабич «Бер минут», «Дөньяга», Һ. Такташ лирикасы |

**10. ИҖАТ ЮНӘЛЕШЛӘРЕ: РЕАЛИЗМ, РОМАНТИЗМ, МОДЕРНИЗМ**

|  |  |  |  |
| --- | --- | --- | --- |
| **СИМВОЛИЗМ** | **ИМПРЕССИОНИЗМ** | **ЭКСПРЕССИОНИЗМ** | **ЭКЗИСТЕНЦИАЛИЗМ** |
| дөньяның серле итеп, танып белү мөмкин түгел төсендә тасвирлануы | зәвыклы, эмоциональ, матурлыкка сокланучы, хискә бай кешенең тасвирлануы | дошмани тирәлектә яшәүче ялгыз, гыйсъянчы, эмоциональ шәхеснең тасвирлануы | яшәү мәгънәсен эзләүче  шәхес фаҗигасенең, чарасызлык алдындагы геройның тасвирлануы |
| әсәрнең бөтен эчтәлеген  бер ноктага җыйган символлар системасына нигезләнүе | кәеф, халәт, кичереш һәм аларның үсеш-үзгәреше мизгел кебек күрсәтелүе | дөньяның хаос хәлендә күрсәтелүе, кешенең шул тышкы тирәлек, иҗтимагый кануннар белән каршылыкка керүе | кешенең яшәеш камил булмаудан, үзенең чиксезлек, галәм каршында артык көчсез, гомеренең чикле булуыннан сызлануы |
| шартлылыкның көчле булуы | тышкы сурәт, кыяфәт,  төсләр, тавышлар гармониясенең үзәккә алынуы | тирәлек-тормышның гадәттән тыш арттырылып, караңгы буяуларда сурәтләнүе, дошмани бәя алуы | Т  ормышның ике чиккә аерып тасвирлануы: эссенция баскычында  геройның яшәве, үзенә максатлар куеп, шуңа |
| Ф. Әмирхан «Татар кызы», | сюжетлылыктан бигрәк сурәт тудыруга өстенлек бирү | сурәтләү объекты —  авторның шушы тормышка, дөньяга мөнәсәбәте | ирешергә омтылуы, экзистенция баскычында яшәүнең мәгънәсезлегенә төшенүе |
| Р. Зәйдулла «Дару», «Итек», Зөлфәт «Шулай икән» | Ф. Әмирхан «Яз исереклегендә», Ш. Камал «Уяну», «Буранда» | С. Рәмиев, Һ. Такташ, М. Әгъләмов, Р. Зәйдулла лирикасы | Ф. Әмирхан «Бер хәрабәдә», М. Гафури «Болгар кызы Айсылу» |

**11. ТАТАР ӘДӘБИЯТЫ ТАРИХЫНЫҢ**

|  |  |  |  |
| --- | --- | --- | --- |
| **БОРЫНГЫ ӘДӘБИЯТ** | **Гомумтөрки әдәбият (V—XIII гасырның I чиреге)** | | |
| **УРТА ГАСЫРЛАР**  **ӘДӘБИЯТЫ** | **Болгар чоры әдәбияты (IX—XIII гасырның I чиреге)** | | |
| **Алтын Урда чоры әдәбияты (XIII гасыр уртасы — XV гасыр уртасы)** | | |
| **Казан ханлыгы чоры әдәбияты (XV гасыр уртасы — XVI гасыр уртасы)** | | |
| **Торгынлык чоры әдәбияты (XVI гасыр уртасы — XIX гасыр уртасы)** | | |
| **ЯҢА ЗАМАН ӘДӘБИЯТЫ** | **Милли Яңарыш чоры әдәбияты**  **(IX гасыр уртасы — 1917)** | Мәгърифәтчелек әдәбияты формалашу (XIX гасыр уртасы — 1905) | |
| XX гасыр башы әдәбияты (1905—1917) | |
| **Тоталитаризм чоры**  **әдәбияты**  **(1917—1950 нче еллар ахыры)** | Инкыйлаб һәм гражданнар сугышы чоры әдәбияты (1917—1921) | |
| 20 нче еллар әдәбияты (1921—1932) | |
| 30 нчы еллар әдәбияты (1932—1941) | |
| Бөек Ватан сугышы чоры әдәбияты (1941—1945) | |
| Сугыштан соңгы еллар әдәбияты (1945—1950 нче еллар ахыры) | |
| **1960—1980 нче еллар уртасы әдәбияты** | | |
| **Хәзерге әдәбият**  **(1980 нче еллар уртасы —**  **XXI гасыр башы)** | | Үзгәртеп кору чоры әдәбияты (1980 нче еллар уртасы — 1990 нчы еллар ахыры) |
| XXI гасыр башы әдәбияты |

**12. ЛЕКСИК ЧАРАЛАР**

**дөрес сайлау һәм урынлы куллану нәтиҗәсендә барлыкка килгән сурәт тудыручы сүзләр**

|  |  |  |
| --- | --- | --- |
| **СИНОНИМНАР** | әйтелешләре, тышкы яңгырашлары белән төрле, ә мәгънәләре белән бер-берсенә тәңгәл килүче яисә якын мәгънәле сүзләр | Тик кенә торганда капланды томанга бар һава; Кар оча, кар себрелә, кар котрына һәм кар ява. (Г. Тукай) |
| **АНТОНИМНАР** | капма-каршы мәгънәдәге сүзләр: 1) күренешләр яки әйберләр арасындагы каршылыкны күрсәтү; 2) хисләрнең, тормышның катлаулылыгын белдерү; 3) көчәйтү өчен кулланыла | Бер минутта ташты күңелем, бер минутта булды ут, Берчә янды, берчә тунды, барысы булды бер минут. (Ш. Бабич) |
| **ОМОНИМНАР** | аваз төзелеше, әйтелеше ягыннан бердәй булып, төрле мәгънә аңлата торган сүзләр | Тегермән әйләнә, әйләнә дә, тартылмыйдыр ярма, Мәшәкатьләнмә бушка көчәнеп, юл уртасын ярма. (Г. Тукай) |
| **СҮЗ УЙНАТУ** | мәгънәне аңлы рәвештә башка сүзгә бору | Бу нидән булды чи генә?  Эшем дә җитте чигенә:  Сәхибем кире чигенә,  Исем китәрде җанкай ла! (Г. Кандалый) |
| **АРХАИЗМНАР** | элек киң кулланылып та, тормыш үзгәрү сәбәпле, сүзлек составыннан төшеп калган сүзләр | Ул хатыннар көрсиләргә утырдылар,  Берәр пычак һәм әфлисун китерделәр. (Кол Гали) |
| **ТАРИХИ СҮЗЛӘР** | билгеле бер чор, заман, иҗтимагый тормыш белән бәйле сүзләр | Туктамыштай олы хан  Урдасына яр салды. («Идегәй» дастаныннан) |
| **НЕОЛОГИЗМНАР** | тормыш үзгәрү нәтиҗәсендә барлыкка килгән яңа сүзләр | Хәзер безгә, агай-эне,  Кооператив оҗмах кирәк. (Г.Афзал) |
| **ДИАЛЕКТИЗМНАР** | аерым төбәкләрдә, җирле сөйләмдә генә кулланыла торган сүзләр | Күтәреләм ич күгәлләр белән, Түбәнәяләр йорт түбәләре. (Р.Зәйдулла) |
| **ҺӨНӘРИ СҮЗЛӘР** | билгеле бер һөнәр кешеләренә генә хас сүзләр | Я станок калтырый, я резец, я деталь белән резец икесе бергә калтырый. (Г. Әпсәләмов) |
| **АЛЫНМА СҮЗЛӘР** | чит телләрдән кергән сүзләр | Гакыл күп биргән уку,  Мөкатдәс уй биргән уку. (С.Рәмиев) |

**13. ТРОПЛАР**

**әйберләр, предметлар, күренешләр арасындагы бәйләнешләр ярдәмендә күчерелмә мәгънә аңлату**

|  |  |  |
| --- | --- | --- |
| **ЧАГЫШТЫРУ** | нинди дә булса күренешне аңа охшаш ягы булган икенче күренеш белән чагыштырып сыйфатлау | Нарасый Кояш!  Син дә бала кебек гамьсез. (Р. Гаташ) |
| **МЕТАФОРА** | күренешләрнең охшашлыгына яки каршылыгына нигезләнгән яшерен чагыштыру. Мондый сурәттә кебек, шикелле, төсле, -дәй кебек ярдәмче сүзләр, кушымчалар төшеп кала, кайчак чагыштырыла торган күренешләрнең берсе генә әйтелә. | Тәңкә карлар ява,  Ап-ак карлар... (Һ. Такташ) |
| **МЕТОНИМИЯ** | бер күренеш, әйбер, кешене башка күренеш, әйбер, кешегә хас сыйфат, билге белән атау | Тик Тукай көчлерәк яндырган йолдызын. (Р. Гаташ) |
| **ЭПИТЕТ** | әдәби ачыклау | Үкереп акты ничек елгалар. (М. Җәлил) |
| **АЛЛЕГОРИЯ** | күренеш-хәлләрне предмет-сурәтләр белән атау | Йөргән таш шомарыр, яткан таш мүкләнер. (Халык мәкале ) |
| **ГИПЕРБОЛА** | чиктән тыш арттыру | Җиде кат җиргәчә нәфрәтем.  Җиде кат күккәчә шатлыгым. (P. Фәйзуллин) |
| **СЫНЛАНДЫРУ** | җансыз предметны, күренешне җанлы итеп күрсәтү | Кызганып егетне елыйлар  Миләүшә һәм лалә чәчәге... (М. Җәлил) |
| **ИРОНИЯ** | астыртын көлү, мактау аркылы асылда хурлау | Сөям чүмеч кеби борыныңны, җаным, Гашыйк булдым, тәмам бетте мәҗалем. Җанашым, аһ! Иләк авызыңны үпсәм, Ни кайгы инде мин шул чакта үлсәм. (Г. Тукай) |
| **САРКАЗМ** | ачы, үткен, усал итеп көлү | Буш корсагын уа-уа, Тиле кебек көлгән ил... Безнең ил ул — алга карап, Артка таба йөргән ил. (Л. Лерон) |
| **ЮМОР** | йомшак итеп, яратып көлү | Песиләргә рәхәт шул ул — Утын ярасы да юк, Себерәсе юк идән дә, Суга барасы да юк. (Л. Лерон) |

**14. СТИЛИСТИК ФИГУРАЛАР**

**сүзләрнең фразага һәм сөйләмгә оешу үзенчәлекләренә нигезләнгән сурәтләү чаралары**

**КАБАТЛАУГА НИГЕЗЛӘНГӘН ФИГУРАЛАР**

|  |  |  |
| --- | --- | --- |
| **КАБАТЛАУ** | әсәр эчендә сүзләрнең кабатлануы | Су анасыннан котылгачтын, тынычлангач, әни  И орышты, и орышты, и орышты соң мине. (Г. Тукай) |
| **АНАФОРА** | бер үк сүзләр, авазлар, сүзтезмәләрнең шигырь юлы башында кабатлануы | Бер җирдә юк андый ак каеннар, Бер җирдә юк андый урманнар, Бер җирдә юк камыш сабаклары — Андагыдай шаулый торганнар. (Һ. Такташ) |
| **ЭПИФОРА** | шигырь юллары, сүзтезмә яки җөмләләр ахырында сүзләрнең кабатлануы | Кемгә сөйлим серләремне, Йөрәгем ялкын кебек. Ялкынланган йөрәгемә Берәү бик якын кебек. (Ф. Кәрим) |
| **ЯЛГАУ** | юл башындагы яки ахырындагы мәгънәле кисәкнең, сүзнең, сүзтезмәнең икенче юлны башлап җибәрүе | Таң вакыты... Татар йоклый...  Мин йокысыз, уянам.  Уянам да, тиле кебек,  Тик берүзем уйланам.  Уйланам, уема батамын... (С. Рәмиев) |
| **ГРАДАЦИЯ** | мәгънә ягыннан якын торган сүзләр яки сүзтезмәләрнең, бер-бер артлы тезелеп килеп, яңгырашны көчәйтүе яисә көчсезләндерүе | Күрмимен алны вә артны, и чабам мин, и чабам; Ашыгам, тирлим, пешәм һәм кып-кызу уттай янам. (Г. Тукай) |
| **РӘДИФ** | рифмадан соң кабатланып килүче сүз яки сүзтезмә | Көзге жил, мин йоклый алмыйм, өй түрендә җил җылый, Җил җыламый, ач үлемнең кайгысыннан ил җылый. (Г. Тукай) |
| **ЯНӘШӘЛЕК** | бер-берсенә тиңдәш синтаксик конструкцияләрнең яки тезмәләрнең янәшә куелуы | Алсу чәчәк, зәңгәр букет,  Дустым, сиңа бүләгем.  Күрмә михнәт, яшә рәхәт,  Дустым, сиңа теләгем. (Халык җыры) |

**15. СТИЛИСТИК ФИГУРАЛАР**

**СӨЙЛӘМНЕҢ ГАДӘТИ БУЛМАГАН ТӘРТИБЕНӘ НИГЕЗЛӘНГӘН ФИГУРАЛАР**

|  |  |  |
| --- | --- | --- |
| **ИНВЕРСИЯ** | җөмләдә сүзләрнең урынын алыштыру | Тау башына салынгандыр безнең авыл,  Бер чишмә бар, якын безнең авылга ул. (Г.Тукай) |
| **ЭЛЛИПСИС** | җөмләнең нинди дә булса кисәге төшеп калу | Табигатьнең иркен күкрәгендә  Мәңге көрәш,  Мәңге хәрәкәт,  Мәңге туу,  Мәңге артып тору  Белән бергә  Үлем — һәлакәт, (һ. Такташ) |

**МӘГЪНӘ КАРШЫЛЫГЫНА НИГЕЗЛӘНГӘН ФИГУРАЛАР**

|  |  |  |
| --- | --- | --- |
| **АНТИТЕЗА** | капма-каршы куелу | Без сугышта юлбарыстан көчлебез.  Без тынычта аттан артык эшлибез. (Г. Тукай) |
| **ОКСЮМОРОН** | хис-тойгы каршылыгы | Ут якканмын галәм җылытам дип, Керфекләрең синең яшьле чакта. Ялгыз гына син туңгансың янда, Тәрәзләре бозлы төнге йорттай. (Зөлфәт) |
| **РИТОРИК ӨНДӘҮ** | эндәшеп раслау, кисәтү, соклану | Ашкын, кешем! Сине җирдә Еллар көтә, юллар көтә. (Зөлфәт) |
| **РИТОРИК ЭНДӘШҮ** | кемгәдер, нәрсәгәдер мөрәҗәгать итеп сөйләү | Күңелледер сезнең гомер, Исән аналар. (X. Туфан) |
| **РИТОРИК СОРАУ** | кемгәдер, нәрсәгәдер раслауны белдергән  сорау белән мөрәҗәгать итү | Дөнья,  Кайда синең яшел агачларың, Кайда монда яшәү шатлыгы?  Сез сөйләгез,  Кайда монда сүнмәс яктылык?! (Ф. Кәрим) |

**16. СТИЛИСТИК ФИГУРАЛАР**

**СӨЙЛӘМНЕҢ ГАДӘТИ БУЛМАГАН ТӘРТИБЕНӘ НИГЕЗЛӘНГӘН ФИГУРАЛАР**

|  |  |  |
| --- | --- | --- |
| **ИНВЕРСИЯ** | җөмләдә сүзләрнең урынын алыштыру | Тау башына салынгандыр безнең авыл,  Бер чишмә бар, якын безнең авылга ул. (Г.Тукай) |
| **ЭЛЛИПСИС** | җөмләнең нинди дә булса кисәге төшеп калу | Табигатьнең иркен күкрәгендә  Мәңге көрәш,  Мәңге хәрәкәт,  Мәңге туу,  Мәңге артып тору  Белән бергә  Үлем — һәлакәт, (һ. Такташ) |

**МӘГЪНӘ КАРШЫЛЫГЫНА НИГЕЗЛӘНГӘН ФИГУРАЛАР**

|  |  |  |
| --- | --- | --- |
| **АНТИТЕЗА** | капма-каршы куелу | Без сугышта юлбарыстан көчлебез.  Без тынычта аттан артык эшлибез. (Г. Тукай) |
| **ОКСЮМОРОН** | хис-тойгы каршылыгы | Ут якканмын галәм җылытам дип, Керфекләрең синең яшьле чакта. Ялгыз гына син туңгансың янда, Тәрәзләре бозлы  төнге йорттай. (Зөлфәт) |
| **РИТОРИК ӨНДӘҮ** | эндәшеп раслау, кисәтү, соклану | Ашкын, кешем! Сине җирдә Еллар көтә, юллар көтә. (Зөлфәт) |
| **РИТОРИК ЭНДӘШҮ** | кемгәдер, нәрсәгәдер мөрәҗәгать итеп сөйләү | Күңелледер сезнең гомер, Исән аналар. (X. Туфан) |
| **РИТОРИК СОРАУ** | кемгәдер, нәрсәгәдер раслауны белдергән сорау белән  мөрәҗәгать итү | Дөнья,  Кайда синең яшел агачларың, Кайда монда яшәү шатлыгы?  Сез сөйләгез,  Кайда монда сүнмәс яктылык?! (Ф. Кәрим) |

**17. ТАТАР ХАЛЫК ИҖАТЫ**

**Эпик жанрлар**

|  |  |  |
| --- | --- | --- |
| **АТАМАСЫ** | **ҮЗЕНЧӘЛЕКЛӘРЕ** | **ТӨРКЕМНӘРЕ** |
| **ӘКИЯТ**  **тиз алмашынып торучы уйдырма вакыйгаларга нигезләнгән, халыкның уй-теләкләрен чагылдырган, буьгннан-буынга тапшырылып, фикри байый барган хикәяләү жанры** | **Тәрбияви максаттан языла, гади жанр.** | **ТЫЛСЫМЛЫ (ФАНТАСТИК) ӘКИЯТЛӘР: *«Таңбатыр», «Өч бүләк», «Балыкчы карт». Геройлары* — бик борынгы заманнарда ук халык уйлап чыгарган мифологик образлар — Албасты, Йорт иясе, Җен, Убырлы, Су анасы, Аждаһа, Ак бүре, Сәмруг кош һ.б.**  **ХАЙВАННАР ТУРЫНДАГЫ ӘКИЯТЛӘР: *«Аю белән хатын», «Арыслан, Бүре, Төлке», «Кәҗә белән Сарык». Геройлары* — кыргый һәм йорт хайваннары, кошлар — кешеләрнең батырлыгына (арыслан), хәйләкәрлегенә (төлке), тугрылыгына (ат, эт), тырышлыгына (кырмыска), куркаклыгына (куян) һ.б. ишарәли.**  **ТОРМЫШ-КӨНКҮРЕШ ӘКИЯТЛӘРЕ: *«Хәйләкәр Таз», «Зирәк карт», «Алдар». Геройлары* — тырыш игенче, уңган килен, тапкыр бала, алдакчы сатучы һ.б.** |
| **МИФОЛОГИК ХИКӘЯТ уйдырма характердагы гадәттән тыш затлар турында**  **хәбәр итүче, халык хорафатларына нигезләнгән эпик жанр** | **Теге яки бу хорафатны чынбарлык дөнья белән «очраштыра»; төзелеше буенча бер генә эпизодтан гыйбарәт.** | **СУ АСТЫ ӘКӘМӘТ ЗАТЛАРЫ ТУРЫНДАГЫ МИФОЛОГИК ХИКӘЯТЛӘР:**  ***«Су иясе», «Тимка куле», «Су анасы».***  **ҖИР ӨСТЕ ӘКӘМӘТ ЗАТЛАРЫ ТУРЫНДАГЫ МИФОЛОГИК ХИКӘЯТЛӘР:**  ***«Таз белән Шүрәле», «Бичура», «Убыр», «Албасты», «Абзар иясе».*** |
| **РИВАЯТЬ**  **тарихи үткәннәргә карата алардан күпкә соңрак яшәгән**  **кешеләрнең фикерен, мөнәсәбәтен чагылдыручы, ышандыру максатына юнәлдерелгән эпик жанр** | **Бер күренештән генә гыйбарәт, чынбарлык вакыйгаларына нигезләнә.** | **ТАРИХИ РИВАЯТЬЛӘР: *«Гәрәй хан», «Туйбикә казаны», «Акбүре ыруы», «Пугачёв».***  **ТОПОНИМИК РИВАЯТЬЛӘР: *«Казан юлы», «Батырша үзәне», «Мәликә чокыры»,***  ***«Сәрби күле».***  **АВЫЛ ТАРИХЫ ТУРЫНДАГЫ РИВАЯТЬЛӘР: *«Ибрай», «Комай», «Кавал Лашман».***  **КӨНКҮРЕШ РИВАЯТЬЛӘРЕ: *«Налог өчен сатылган кызлар», «Мәрьямбикә белән Булат»,***  ***«Бөдрә тал».***  **ЛЕГЕНДА** |
| **ЛЕГЕНДА**  **төрле вакыига-хәлләрнең, күренешләрнең сәбәпләрен уйдырмага нигезләнеп аңлата торган фантастик эчтәлекле эпик жанр** | **Сюжетлары күпчелек очракта дини хикәятләр фантастикасына,**  **ата-бабаларыбызның ышануларына нигезләнә.** | **КҮК ҖИСЕМНӘРЕ ТУРЫНДАГЫ ЛЕГЕНДАЛАР; *«Зөһрә кыз», «Ярканат һәм кояш».***  **КӨНКҮРЕШ ВАКЫЙГАЛАРЫ ТУРЫНДАГЫ ЛЕГЕНДАЛАР: *«Ана йөрәге», «Килен тавы»,***  ***«Игелексез угыл».***  **ҮСЕМЛЕКЛӘР, ХАЙВАННАР ТУРЫНДАГЫ ЛЕГЕНДАЛАР: *«Ни өчен мәче өйдә, эт тышта яши?», «Гөлҗимеш ничек чәнечкеле булган?», «Кош исемнәре».***  **ХӘЗИНӘЛӘР, БАЙЛЫКЛАР ТУРЫНДАГЫ ЛЕГЕНДАЛАР: *«Биләр ханы хәзинәсе», «Шайтан каласы».*** |

**18. ТАТАР ХАЛЫК ИҖАТЫ**

**Эпик жанрлар**

|  |  |  |
| --- | --- | --- |
| **АТАМАСЫ** | **ҮЗЕНЧӘЛЕКЛӘРЕ** | **ТӨРКЕМНӘРЕ** |
| **МӘЗӘК**  **юмор-сатирага нигезләнгән, көтелмәгән бетем белән гаҗәпкә калдыра торган кече эпик жанр** | **Сюжеты бер генә эпизодтан гыйбарәт булган диалогка нигезләнә; халык тарафыннан әле дә иҗат ителә. *Геройлары* — капма-каршы сыйфатларга ия булган чынбарлык кешеләре.** | **СОЦИАЛЬ-ИҖТИМАГЫЙ ЭЧТӘЛЕКЛЕ МӘЗӘКЛӘР:**  ***«Кайсыбыз патша?», «Ишәк өстендә», «Шайтан ни тесле?», «Дөнья бутала ул».***  **ГАИЛӘ, КӨНКҮРЕШ МӘЗӘКЛӘРЕ: *«Җырчы», «Көч җитмәсә хәйлә белән», «Куып җитеп кара», «Былтыргы «А».*** |
| **МӘКАЛЬ**  **тормыш тәҗрибәсен гомумиләштереп, билгеле бер нәтиҗә чыгаручы, гыйбрәт, үгет-нәсыйхәт, акыл бирү максатыннан әйтелүче, төгәлләнгән җөмләдән гыйбарәт афористик жанр** | **Тормыштагы конкрет вакыйгалар белән бәйләнгән; алар өйрәтә, киңәш бирә; күрәзәлек кылу, алдан кисәтеп кую сыйфаты хас; телне, сөйләмне бизәү чаралары буларак та кулланылалар; төп фикер туры мәгънәдә дә, күчерелмә мәгънәдә дә җиткерелә; сурәтле, сәнгатьчә нәфис итүдә тел бизәү чаралары (чагыштыру, сынландыру, метафора, гипербола) кулланыла *(«Дөнья — йозак, ачкычы — белем», «Тәвәккәл таш ярыр» ).*** | **Ватан, белем, хезмәт һәм ял, йорт хуҗалыгы, кешенең рухи сыйфатлары, холык-фигыле, әдәп-әхлак һ.б. өлкәләрне колачлаган күп төрләре бар. Вакыт һәм заманга нисбәттән туа. Эчтәлекләре киң һәм тирән.** |
| **ӘЙТЕМ**  **образлы фикер йөртүгә корыл­ган, күчерелмә мәгънәдә генә кулланыла, сөйләмнең эмоцио­наль көчен арттыра торган мөстәкыйль афористик жанр** | **Арттыру алымы хас, әмма әлеге арттыру ялган булмый *(«Бер кашыктан ашыйлар», «Кулыннан гөлләр тама»);* фикерне күбесенчә ирония, шаярту, юмор аша җиткерәләр *(«Ат юк, арба юк, аннан кала бар да юк» );* мәкальдәге дидактик гомумиләштерү, хөкем-нәтиҗә ясау сыйфаты юк *(«Чебеннән фил ясау»).***  **«Әйтем хосусый бер нәрсәнең билгеле бер ягын гына әйтү була».**  ***(Н. Исәнбәт )*** |
| **ТАБЫШМАК**  **күренеш һәм предметларны яшерен тел белән аңлата һәм аларны табу бурычын куя торган эпик жанр­ларның берсе** | **Сөйләүче һәм пассив тыңлаучы бәйләнешенә нигезләнми, ә тыңлаучыны җавап табуга, ягъни активлыкка этәрә.** | **МЕТАФОРИК ТАБЫШМАКЛАР. Табарга тиешле предмет яки күренешне сынландыру, метафора, метонимия алымнары белән сурәтли («Кат-кат тунлы, карыш буйлы» — *Кәбестә).***  **СОРАУ ТАБЫШМАКЛАРЫ. Предмет яки күренешнең ниндидер бер сыйфатын хәйләле, четерекле сорау аша табарга куша («Йөгерек-йөгерек — ни йөгерек?» — *Агымсу).***  **АРИФМЕТИК ТАБЫШМАКЛАР. Җавапны саннар аша исәпләп табарга этәрә («Дүрт аякка бер эшләпә» — *Өстәл).*** |

**19. ТАТАР ХАЛЫК ИҖАТЫ**

**Эпик жанрлар**

|  |  |  |
| --- | --- | --- |
| **АТАМАСЫ** | **ҮЗЕНЧӘЛЕКЛӘРЕ** | **ТӨРКЕМНӘРЕ** |
| **МӘЗӘК** | Сюжеты бер генә эпизодтан гыйбарәт булган диалогка нигезләнә; халык тарафыннан әле дә иҗат ителә. Геройлары — капма-каршы сыйфатларга ия булган чынбарлык кешеләре. | СОЦИАЛЬ-ИҖТИМАГЫЙ ЭЧТӘЛЕКЛЕ МӘЗӘКЛӘР:  «Кайсыбыз патша?», «Ишәк өстендә», «Шайтан ни төсле?», «Дөнья бутала ул».  ГАИЛӘ, КӨНКҮРЕШ МӘЗӘКЛӘРЕ: «Җырчы», «Көч җитмәсә, хәйлә белән», «Куып җитеп кара», «Былтыргы «А». |
| юмор-сатирага нигезләнгән, көтелмәгән бетем белән гаҗәпкә калтыра торган кече эпик жанр |
| **МӘКАЛЬ** | Тормыштагы конкрет вакыйгалар белән бәйләнгән; алар өйрәтә, киңәш бирә; күрәзәлек кылу, алдан кисәтеп кую сыйфаты хас; телне, сөйләмне бизәү чаралары буларак та кулланылалар; төп фикер туры мәгънәдә дә, күчерелмә мәгънәдә дә җиткерелә; сурәтле, сәнгатьчә нәфис итүдә тел бизәү чаралары (чагыштыру, сынландыру, метафора, гипербола) кулланыла («Дөнья — йозак, ачкычы — белем», «Тәвәккәл таш ярыр»). | Ватан, белем, хезмәт һәм ял, йорт хуҗалыгы, кешенең рухи сыйфатлары, холык-фигыле, әдәп-әхлак һ.б. өлкәләрне колачлаган күп төрләре бар. Вакыт һәм заманга нисбәттән туа. Эчтәлекләре киң һәм тирән. |
| тормыш тәҗрибәсен гомумиләштереп, билгеле бер нәтиҗә чыгаручы, гыйбрәт, үгет-нәсыйхәт, акыл бирү максатыннан әйтелүче, төгәлләнгән җөмләдән гыйбарәт афористик жанр |
| **ӘЙТЕМ** | Арттыру алымы хас, әмма әлеге арттыру ялган булмый («Бер кашыктан ашыйлар», «Кулыннан гөлләр тама»); фикерне күбесенчә ирония, шаярту, юмор аша җиткерәләр ( «Ат юк, арба юк, аннан кала бар да юк» ); мәкальдәге дидактик гомумиләштерү, хөкем-нәтиҗә ясау сыйфаты юк («Чебеннән фил ясау»).  «Әйтем хосусый бер нәрсәнең билгеле бер ягын гына әйтү була».  (Н. Исәнбәт ) |
| образлы фикер йөртүгә корылган,  күчерелмә мәгънәдә генә кулланыла, сөйләмнең эмоциональ  көчен арттыра торган мөстәкыйль афористик жанр |
| ТАБЫШМАК  күренеш һәм предметларны яшерен тел белән аңлата һәм аларны табу бурычын куя торган эпик жанрларның  берсе | Сөйләүче һәм пассив тыңлаучы бәйләнешенә нигезләнми, ә тыңлаучыны җавап табуга, ягъни активлыкка этәрә. | МЕТАФОРИК ТАБЫШМАКЛАР. Табарга тиешле предмет яки күренешне сынландыру, метафора, метонимия алымнары белән сурәтли («Кат-кат тунлы, карыш буйлы» — Кәбестә).  СОРАУ ТАБЫШМАКЛАРЫ. Предмет яки күренешнең ниндидер бер сыйфатын хәйләле, четерекле сорау аша табарга куша («Йөгерек-йөгерек — ни йөгерек?» — Агымсу).  АРИФМЕТИК ТАБЫШМАКЛАР. Җавапны саннар аша исәпләп табарга этәрә («Дүрт аякка бер эшләпә» — Өстәл). |

**20. ТАТАР ХАЛЫК ИҖАТЫ**

**Лирик һәм лиро-эпик жанрлар**

|  |  |  |
| --- | --- | --- |
| АТАМАСЫ | ҮЗЕНЧӘЛЕКЛӘРЕ | ТӨРКЕМНӘРЕ |
| ҖЫР  көйгә салынган шигъри юллардан  гыйбарәт лирик жанр | Сүз-текст белән көйнең  бергә үрелүенә нигезләнә;  халыкның хис-кичерешләрен  белдерә. | ТАРИХИ ҖЫРЛАР: «Порт-Артур», «Көзге ачы җилләрдә», «Ташкай»,  ЙОЛА ҖЫРЛАРЫ. Сабан туйлары, өмәләр, Нәүрүз, Нардуган бәйрәмнәре, туйлар вакытыңда башкарылалар («Сабан туе», «Бала биетү», өмә такмаклары). УЕН-БИЮ ҖЫРЛАРЫ: «Бие-бие, Хәйбулла», «Әпипә», «Бас-бас эзенә». ЛИРИК ҖЫРЛАР. Нигезендә лирик геройның эчке кичерешләре, сагыш-моңы, кайгы\* хәсрәте ята; туган җирне сагыну, хатын-кыз язмышы, бәхет эзләү, сөю - мәхәббәт, хәсрәтле дөнья турында хәбәр итәләр; чагыштыру һәм сынландыру алымы киң кулланыла («Кыр казы», «Сайрамачы, былбыл», «Иске кара урман», «Куш каен, куш усак», «Рамай» ). |
|  |  |
| МӨНӘҖӘТ  кешенең Аллага яки башка илаһи затка үтенечләре турында сөйли торган, ыруглык җәмгыяте мифологиясеннән башлангыч алып, ислам чорында тагын да үсеш кичергән лирик жанр | Трагик башлангычка нигезләнә;  гаять абстракт әсәр, анда  фаҗиганең сәбәбе күрсәтелми;  илаһи затка юнәлтелсәләр дә,  үз-үзең белән сөйләшүгә  корылалар. | ТУГАН ҖИРДӘН АЕРЫЛЫП, ЧИТТӘ ЯШӘҮ ТУРЫНДАГЫ МӨНӘҖӘТЛӘР:  «Аерылдым илләремдин», «Кайтыр идем туган илгә».  ГАЗИЗ БАЛАҢНЫ ЮГАЛТУ ТУРЫНДАГЫ МӨНӘҖӘТЛӘР: «Кыз бала». «Синең анаң  түгелмени?», «Мәңгелеккә ташлап киттең, балам».  ЯШӘҮ ҺӘМ ҮЛЕМ ТУРЫНДАГЫ УЙЛАНУЛАРНЫ БӘЯН ИТҮЧЕ МӨНӘҖӘТЛӘР:  «Үлем хәле», «Ялгыз агач», «Бәхет яңгыр түгел ул». |
|  |  |
| ДАСТАН  халык әкиятләре, риваять-легенда сюжетларын  тагын да камилләштереп, ягъни әдәби эшкәртеп язылган тезмә яки чәчмә әсәр | Вакыйгалары реаль, тарихи  җирлеккә нигезләнә; әсәрдә  халыкның уй-хыялларын,  иң гүзәл сыйфатларын  гәүдәләндерүче герой  тасвирлана. | ТАРИХИ ДАСТАННАР: «Җик Мәргән», «Идегәй».  МӘХӘББӘТ ДАСТАННАРЫ: «Таһир белән Зөһрә», «Йосыф китабы», «Бүз егет». АЛЫПЛАР ТУРЫНДАГЫ ДАСТАННАР: «Алыпмәмшәт, «Кара күңел», «Кадыш Мәргән». |
|  |  |
| БӘЕТ  икешәр тезмәле шигъри  юллардан торган, җәмгыятьтәге һәм кеше язмышындагы фаҗигале вакыйгаларны сурәтләгән, гыйбрәт алырга өйрәтә торган жанр | Фаҗигале хәл яки вакыйга турында һәлак булган кеше  исеменнән сөйләнә. Геройлары — чынбарлык кешеләре. | ТАРИХИ БӘЕТЛӘР: «Сөембикә бәете», «Аксак Тимер», «Рус-япон сугышы бәете», «Казан бәете», «Гражданнар сугышы бәете».  КӨНКҮРЕШ БӘЕТЛӘРЕ: «Кыз сату бәете», «Ачлык бәете», «Сак-Сок бәете», «Буранда адашкан Илһамия бәете».  САТИРИК БӘЕТЛӘР: «Югалган башмак», «Эт бәете», «Чәй», «Бүре килгән киртәгә». |
|  |  |